kardosdrur/scandi-wiki huggingface dataset:
Trefoldighetskirken (Oslo)

Trefoldighetskirken er en kirke i Hammersborg, centralt i Oslo i Norge. 

Trefoldighetskirken blev indviet i 1858 af biskop Jens Lauritz Arup. Det er en central kirke i nygotisk stil, med to klokketårne og en ottekantet kuppel, hvælvede over fire vinger. Kirken blev først tegnet af den tyske arkitekt Alexis de Chateauneuf fra Hamburg, men hans elev Wilhelm von Hanno tog snart over. Von Hanno lavet nogle ændringer til de originale tegninger og stod selv bag mange af de indvendige detaljer i kirken.

Kirken har 1200 siddepladser og er dermed den største sognekirke i det centrale Oslo.

Kunstværker 
I Trefoldighetskirken befinder en række kunstværker, skulpturer og dekorationer sig. I 1863 kom den store døbefont i form af en engel. Kunstværket er udført af billedhuggeren Julius Middelthun fra Kongsberg. Han betragtes som en af Norges største billedhuggere efter Gustav Vigeland, og står bag en række andre kunstværker, der pryder Oslo.  Altertavlen er lavet af en af de største norske malere på dette tidspunkt, Adolph Tidemand og forestiller Jesu dåb.  Lysekronerne er lavet af Gustav Vigelands yngre broder, Emanuel Vigeland.  Kirken er udsmykket med mange glasmalerier, der er designet af den norske glaskunstner Frøydis Haavardsholm.

Galleri

Interiør

Glasmalerier 
af Frøydis Haavardsholm

Referencer

Eksterne henvisninger 

 
Hjemmesider

Bygninger, konstruktioner og anlæg i Oslo
Kirker i Oslo
Nordmakedoniens parlament

Forsamlingen for Republikken Makedonien er Nordmakedoniens parlament og lovgivende forsamling. Det har et kammer og 123 medlemmer, som er valgt for en fireårig periode.

Den nuværende formand for parlamentet er Trajko Veljanovski.

Eksterne links 

 hjemmeside

Nordmakedoniens politik
Parlamenter
Politiske forsamlinger
Vällingby

Vällingby er en forstad til Sveriges hovedstad Stockholm, og bydelen havde 8.767 indbyggere ved en optælling i 2017. Vällingby er kendt som mest konkrete udtryk for ABC-byerne ("Arbete, Bostad, Centrum"), som var en del af socialdemokraternes vision om Folkhemmet. Da byens centrum i 1952 blev indviet, blev den omtalt som Fremtidsbyen.

Referencer 

Byer i Stockholms kommun
Wang Chong (instruktør)

Wang Chong (født 8. januar 1982) er en kinesisk teaterinstruktør der blev født 1982 i Beijing. Han er bachelor i jura på Beijing Universitet, MA i teater på Hawaii Universitet. Wang er instruktør inden for den uafhængige scenekunst og oversætter.

Wang Chong har arbejdet sammen med den kinesiske instruktør Lin Zhaohua og den amerikanske instruktør Robert Wilson. Han stiftede sin egen performancegruppe ”Théâtre du Rêve Expérimental” i 2008. Gruppen er en af de mest aktive og turnerende scenekunstkompagnier i Kina for tiden. De stykker, han har instrueret, er ikke kun blevet sat op i Kina, men også i Hong Kong, Taiwan, Korea, Japan, USA, Canada, UK, Frankrig, Holland, Norge, og Australien. Han regnes nu for at være en af de vigtigste instruktører indenfor Kinas uafhængige scenekunst med sine multimedia-performances og dokudrama forestillinger. Han oversatte og instruerede den første autoriserede kinesiske version af ”Vaginamonologerne” i Kina. Selv om ”Vaginamonologerne” også er blevet iscenesat af andre i Kina tidligere og blev stoppet og gjort forbudt i Shanghai og Beijing i 2004, var det ”Théatre du Rêve Expérimental”, der havde premiere på den autoriserede version af ”Vaginamonologerne” i 2009. Wang Chong har oversat og instrueret en række vestlige teaterstykker i Kina, bl.a. Heiner Müllers ”Hamletmaskine” og Sarah Kanes ”Crave”, Eve Enslers “The Vagina Monologues”, Mike Daiseys “The Agony and the Ecstasy of Steve Jobs”, Roland Schimmelpfennigs “The Arabian Night”.

Eksterne henvisninger 
 Théâtre du Rêve Expérimental hjemmeside 
 Presseomtale 

Personer fra Beijing
Teaterinstruktører
AL-Bank Cup 2012-13

AL-Bank Cup 2012-13 var den 21. udgave af den danske pokalturnering i ishockey for mandlige klubhold og blev arrangeret af Danmarks Ishockey Union. Turneringens navn refererede til dens sponsor, Arbejdernes Landsbank.

Turneringen blev vundet af SønderjyskE Ishockey, som finalen vandt 2-0 over Frederikshavn White Hawks.

Holde 

Turneringen havde deltagelse af 12 hold:
 Alle ni hold fra AL-Bank Ligaen 2011-12.
 Tre hold fra 1. division i ishockey 2011-12.
De fire semifinalister fra AL-Bank Ligaen 2011-12, SønderjyskE Ishockey, Herning Blue Fox, AaB Ishockey og Odense Bulldogs, var direkte kvalificeret til kvartfinalerne, mens de otte øvrige hold i første runde spillede om de sidste fire kvartfinalepladser.

Resultater

Første runde 

I første runde spillede de otte lavest rangerende hold om fire pladser i kvartfinalerne. De fire hold blev parret i fire opgør, der blev afgjort i én kamp.

Kvartfinaler 

I kvartfinalerne spillede de fire vindere fra 1. runde sammen med de fire hold, der sad over i 1. runde, om fire pladser i semifinalerne. De otte hold blev parret i fire opgør, der blev afgjort over to kampe (ude og hjemme).

Semifinaler 

De fire kvartfinalevindere bliver parret i to semifinaleopgør, som også blev afgjort over to kampe

Finale 

Finalen blev spillet i SE Arena i Vojens den 3. februar 2013.

Kilder / eksterne henvisninger 
 
Metal Ligaen - Kamp- og resultatliste for AL Bank Cup 2012-2013  

Ishockey i 2012
Ishockey i 2013
Pokalturneringen i ishockey
Diplomatarium Danicum

Diplomatarium Danicum er en udgivelse af teksterne til alle diplomer, dvs. breve af retsligt indhold fra det danske rige i middelalderen til og med 1450. Diplomatarium Danicum omfatter derfor også breve, som omhandler Skåne, Halland, Blekinge og Sønderjylland til Ejderen. Kun en del af brevene er bevaret i original, af hvilke næsten alle er skrevet på pergament, og resten i ældre og yngre afskrifter eller som korte uddrag. Originalerne fra 1135-1340 er også udkommet som faksimiler i Corpus diplomatum regni Danici I-VII (1938).

Diplomatarium Danicum udgiver brevene kronologisk: brevene fra årene 789-1400 er udgivet på tryk; første række omfatter breve fra perioden 789-1249, anden række 1250-1339, tredje række 1340-1375 og fjerde række 1376-1400. Brevene fra årene 1401-1450 udgives digitalt efter de samme principper som tidligere, men med løbende udgivelse af teksterne i takt med at disse produceres.

Til hver tekst hører en oversættelse til nutidsdansk. Disse oversættelser udkom på tryk under navnet Danmarks Riges Breve og blev udgivet i rækker parallelt med Diplomatarium Danicum. I den digitale publikation 1401-1450 udgives grundtekst og oversættelse side om side.

Diplomatarium Danicum indeholder både breve af danske udstedere og breve, som er indgået til Danmark udefra, og som afspejler det politiske forhold til udlandet. Indenrigs må fremhæves de mange kongelige privilegier til gejstlige og verdslige myndigheder, talrige breve på jordegods i form af bl.a. skøder og tingsvidner, gaver til kirker og klostre samt danske og nordtyske testamenter.

Diplomatarium Danicum, som udgives af Det Danske Sprog- og Litteraturselskab, begyndte udgivelsen i 1938 og har siden begyndelsen været finansieret af Carlsbergfondet. 

Diplomatarium Danicum er den yngste af de nordiske diplomudgaver. I 1829 begyndte den svenske Diplomatarium Suecanum, efterfulgt af Diplomatarium Norvegicum i 1849 og Diplomatarium Islandicum i 1857. Hertil svarer den afsluttede Finlands Medeltidsurkunder I-VIII (1910-35).

Se også 
 Diplomatarium
 Diplomatarium Islandicum

Eksterne henvisninger 
 Diplomatarium Danicum 
 Carlsbergfondet 
 Det Danske Sprog- og Litteraturselskab 
 Danmarks Riges Breve 

Historie
Det Danske Sprog- og Litteraturselskab
Danmark i middelalderen
Bang Bang Orangutang

Bang bang orangutang er en dansk/svensk film fra 2005 instrueret af Simon Staho efter manuskript af Peter Asmussen og Simon Staho. I filmen medvirker bl.a. Mikael Persbrandt, Tuva Novotny, Lena Olin, Fares Fares, Jonas Karlsson, Reine Brynolfsson og mange andre populære svenske skuespillere.

Ved Bodiluddelingen 2006 var filmen nomineret til to priser; Mikael Persbrandt for Bodilprisen for bedste mandlige hovedrolle og Tuva Novotny for Bodilprisen for bedste kvindelige birolle.

Handling 
Som i Simon Stahos forrige film "Dag og Nat" er der igen kun svenske skuespillere i hovedrollerne - en imponerende række etablerede stjerner som bl.a. Mikael Persbrandt og Lena Olin. Filmen følger den succesfulde forretningsmand Åke Jönsson, som elsker sig selv, sin karriere og sin dyre bil. En skæbnesvanger dag forandres hans liv for altid, og han mister sin kone og sine børn. Pludselig må Åke på jagt efter kærligheden, og den vilde rundtur, hvor Åke både skal lære at elske og finde nogen at få lov at elske, brager bang bang lige i synet på én. Det er bestemt ikke en børnefilm, selvom nogen måske tager fejl af titlen!

Referencer

Eksterne henvisninger 
 

Film fra Danmark (administrationskategori)
Danske film fra 2005
Spillefilm fra Danmark
Svenske film fra 2005
Svensksprogede film
Engelsksprogede film
Holger Dall

Holger Dall (21. marts 1903 i Sønder Hygum, Haderslev - 22. marts 1986 i København) var en dansk kunstner. Han blev gift med Asta Marie Frederiksen den 7. maj 1939 i København. Han var tvillingebror til Harald Dall.

Eksterne henvisninger 
 
  
 Biografi

Malere fra Danmark
Metal Cup 2013-14

Metal Cup 2013-14 var den 22. udgave af den danske pokalturnering i ishockey for mandlige klubhold og blev arrangeret af Danmarks Ishockey Union. Turneringens navn refererede til dens sponsor, Dansk Metal.

Turneringen blev vundet af Herning Blue Fox, som finalen vandt 5-0 over SønderjyskE Ishockey. Dermed vandt Herning Blue Fox pokaltitlen for anden gang under dette navn, mens det var sjette pokaltitel for moderklubben Herning IK.

Hold 

Turneringen havde deltagelse af 12 hold:
 Alle ni hold fra AL-Bank Ligaen 2012-13.
 Tre hold fra 1. division i ishockey 2012-13.
De fire semifinalister fra AL-Bank Ligaen 2012-13, SønderjyskE Ishockey, Frederikshavn White Hawks, Rødovre Mighty Bulls og Odense Bulldogs, var direkte kvalificeret til kvartfinalerne, mens de otte øvrige hold i første runde spillede om de sidste fire kvartfinalepladser.

Resultater

Første runde 

I første runde spillede de otte lavest rangerende hold om fire pladser i kvartfinalerne. De fire hold blev parret i fire opgør, der blev afgjort i én kamp.

Kvartfinaler 

I kvartfinalerne spillede de fire vindere fra 1. runde sammen med de fire hold, der sad over i 1. runde, om fire pladser i semifinalerne. De otte hold blev parret i fire opgør, der blev afgjort over to kampe (ude og hjemme).

Semifinaler 

De fire kvartfinalevindere bliver parret i to semifinaleopgør, som også blev afgjort over to kampe

Finale 

Finalen blev spillet i SE Arena i Vojens den 19. januar 2014.

Kilder / eksterne henvisninger 
DIU Stats - Metal Cup 2013-14  
Metal Ligaen - Championnat du Danemark 2013/14 - Coupe (Pokal) 

Ishockey i 2013
Ishockey i 2014
Pokalturneringen i ishockey
Rønhede Plantage

Rønhede Plantage er en plantage på 101 ha beliggende syd for Bedsted i Thisted Kommune i Thy. Tilplantningen af de tidligere lyngdækkede arealer blev påbegyndt i 1900 med opkøb og tilplantning af arealer fra de omkringliggende gårde, dengang omkring 85 ha, som er blevet udvidet ad flere gange. Der har været en planteskole i plantagen, men den blev nedlagt først i 1990'erne. 

Rønhede plantage ligger i et istidslandskab præget af mange dødishuller, der ses som små afløbsløse lavninger, hvoraf mange er vandfyldte.
Plantagens højeste punkt er den 36 meter høje Stevnshøj hvorfra der er et jævnt fald i alle retninger til omkring 25 m.

Plantagen fremstår er en meget varieret skov med  et stort islæt af løvtræ, især i kanterne. De centrale dele af plantagen er præget af ædelgran og sitkagran. Der er igennem årene plantet en del arealer med nordmanns- og nobilisgran bl.a. de tidligere planteskolearealer.

En stor del af plantagen er forynget i årene efter stormfaldet i 1981.

Ved Søndergårds Dam er der en bål- og grillplads der blev etableret i 1998 og en naturlegeplads  fra 2001 samt en indhegnet hundeskov på 4,5 ha, der ligger i den nordlige ende.

Gravhøje
Rønhede plantage rummer en del bronzealderhøje. Af dem vi i dag har kendskab til, er der 13 høje, der er fredet, mens 8 andre er sløjfet. De mest markante er Store- og Lille Stevnshøj, Saavs Daas, Nørrehøj og Myrehøj. Plantagens højeste punkt, Store Stevnshøj, har en diameter på 30 meter og en højde på 6 meter og er således en af de største rundhøje. Langhøjen Saavs Daas er 45 m lang, 12 m  bred og 2,5 m i højden. Områderne med gravhøjene holdes fri for trævækst.

Noter

Eksterne henvisninger 
 Rønhede Plantage Thy Statsskovdistrikt - Arealbeskrivelser på naturstyrelsen.dk 

Skove i Thisted Kommune
AL Bank Cup 2011-12

AL-Bank Cup 2011-12 var den 20. udgave af den danske pokalturnering i ishockey for mandlige klubhold og blev arrangeret af Danmarks Ishockey Union. Turneringens navn refererede til dens sponsor, Arbejdernes Landsbank, og den havde deltagelse af de otte hold i AL-Bank Ligaen 2010-11.

Turneringen blev vundet af Herning Blue Fox, som i finalen vandt 3-1 over AaB Ishockey. Finalen blev bl.a. afgjort af to mål af den blot 16-årige Oliver Bjorkstrand, som også blev valgt til finalens bedste spiller. Dermed vandt Herning Blue Fox sin første pokaltitel under dette navn, mens det var den femte titel til moderklubben Herning IK.

Resultater

Kvartfinaler 

I kvartfinalerne spillede de otte hold om fire pladser i semifinalerne. Holdene blev parret i fire opgør, der blev afgjort over to kampe (ude og hjemme).

Semifinaler 

De fire kvartfinalevindere blev parret i to semifinaleopgør, som også blev afgjort over to kampe

Finale 

Finalen blev spillet i Kvik Hockey Arena i Herning den 4. februar 2012.

Kilder / eksterne henvisninger 
 
Metal Ligaen - Kamp- og resultatliste for AL-Bank Cup 2011-2012  
HockeyArchives - Championnat du Danemark 2011/12 - Coupe (Pokal)  

Ishockey i 2011
Ishockey i 2012
Pokalturneringen i ishockey
Sakskøbing Fjord

Sakskøbing Fjord er en cirka otte km lang  fjord, der går Smålandsfarvandet, øst for Bandholm, forbi  anløbsbroen ved Orebygård og Oreby Mølle, hvor den snævrer helt ind så det mere ligner en å, ind til havnen i Sakskøbing på Lolland. Der er en sejlrende med en dybde på   3,0 m ind til havnen,  der kan besejles af skibe op til 82 meters længde, og en bredde på  12 m.

Vest for den smalle  del af fjorden ligger Maltrup Skov ligger det lille Natura 2000 område nr. 174 Maltrup Skov der er et vigtigt levested for den sjældne bille, eremit. Den ydre, brede del af fjorden er en del af Natura 2000-område nr. 173 Smålandsfarvandet nord for Lolland, Guldborgsund, Bøtø Nor og Hyllekrog-Rødsand, og er både habitatområde, fuglebeskyttelsesområde og ramsarområde . Området er rigt på fugle og der er registreret 70 fuglearter i DOF-basen .

Referencer

Eksterne henvisninger 
 Om Sakskøbing Fjord 
 Folder om Sakskøbing Fjord  fra saxkjoebing-roklub.dk

Fjorde i Danmark
Lokaliteter i Guldborgsund Kommune
Eunos

Eunos (japansk: ユーノス; udtalt [ju:nos]) var et bilmærke lavet af den japanske bilfabrikant Mazda. Mærket eksisterede i årene 1989 til 1999 og blev kun markedsført i Australien, Japan og ASEAN-staterne.

Modeller 

 Eunos 100 (sportscoupé, 1989−1994)
 Eunos 300 (sedan, 1989−1992)
 Eunos 30X (sportscoupé, 1991−1993)
 Eunos 500 (sedan, 1992−1999)
 Eunos 800 (sedan, 1993−1997)
 Eunos Cargo Wagon (minivan, 1990−1993)
 Eunos Cosmo (sportscoupé, 1990−1996)
 Eunos Presso (sportscoupé, 1991−1998)
 Eunos Roadster (roadster, 1989−1996)

Eksterne henvisninger 

Bilmærker
Mazda
Etableret i 1989
Ophørt i 1999
Mazda Xedos 6

Mazda Xedos 6 var en stor mellemklassesedan fremstillet af den japanske bilfabrikant Mazda mellem januar 1992 og februar 1999. Modellen var i modelprogrammet placeret over Mazda 626.

Historie 
Xedos 6 fandtes kun som firedørs sedan med i starten kun ét motoralternativ, og var den europæiske pendant til den japanske Eunos 500. Den 2,0-liters V6-motor med 106 kW (144 hk) skulle give modellen det af Mazda ønskede image som luksusmodel. I 1994 blev denne motor suppleret med en firecylindret 1,6-litersmotor med 85 kW (115 hk).

Modellen gennemgik i august 1994 et facelift, hvor den fik baglygterne fra den japanske udgave (gul/rød i stedet for hvid/rød) og hækspoileren på bagagerumsklappen bortfaldt.

Begge motorerne blev til modelåret 1996 modificeret for at kunne opfylde Euro2-normen og ydede nu 79 kW (107 hk) og 103 kW (140 hk). 

I midten af 1996 blev Mazda-logoet foran og bagpå udskiftet.

Xedos 6 fandtes i to udstyrsvarianter:
 Business med alcantaraindtræk
 Exclusiv med læderindtræk

Som ekstraudstyr kunne modellen leveres med fartpilot, klimaautomatik, elektrisk skydetag og automatgear (begge motorvarianter).

Produktionen af Xedos 6 blev indstillet i starten af 1999. Mazda betragtede modellen og positioneringsstrategien som mislykket. Der har siden produktionens afslutning ikke fandtes nogen efterfølger eller planer herom. Xedos 6 blev aldrig importeret officielt til Danmark.

Tekniske data 

 Motorerne er ikke E10-kompatible.

Referencer

Litteratur 
 Automobil Revue. Katalog 1995 og 1996 (på tysk og fransk).

Eksterne henvisninger 

Xedos 6
Store mellemklassebiler
Forhjulstrukne biler
Biler introduceret i 1992
Biler fra 1990'erne
Landstingsvalget i Grønland 2014

Landstingsvalget i Grønland 2014 var Grønlands 12. landstingsvalg og blev afviklet den 28. november 2014. 

Ved valget formåede det siddende regeringsparti Siumut at beholde sit flertal, men mistede omkring 10 % af sine stemmer og fik således kun 326 stemmer flere end Inuit Ataqatigiit (IA). Siumut opnåede 10.102 stemmer og IA opnåede 9.776, hvilket svarer til henholdsvis 34,6 % og 33,5 % af de afgivne stemmer. Begge partier opnåede derved 11 mandater i Grønlands Landsting. 

Sara Olsvig fra IA modtog flest personlige stemmer ved valget med i alt 5.825. Partii Inuit mistede sine pladser i Landstinget, mens partiet Demokraterne fordoblede sin repræsentation fra to til fire mandater. Hans Enoksens nye parti Partii Naleraq fik tre pladser i Landstinget.

Den 4. december 2014 blev Grønlands nye regering dannet med en koalition mellem Siumut (11 medlemmer), Demokraterne (4 medlemmer) og Atassut (2 medlemmer) med Kim Kielsen som landsstyreformand.

Baggrund 
Selvom valget blev afholdt halvandet år efter det seneste valg til det grønlandske parlament, havde en række sager mod regeringschefen Aleqa Hammond (S), hvor blandt andet et overforbrug af offentlig midler var blevet afdækket, fået flertallet bag regeringen til at falde, da partiet Atassut trak sig fra regeringen den 1. oktober 2014. Dagen før havde Hammond søgt, og fået, orlov, mens hendes sag blev behandlet. Sidst på aftenen den 1. oktober valgte regeringen at udskrive valg før tid.

Resultater

Flest personlige stemmer 
 Sara Olsvig, IA, (5.825 stemmer)
 Kim Kielsen, Siumut (4.604 stemmer)
 Hans Enoksen, Partii Naleraq (2425 stemmer)
 Nivi Olsen, Demokraterne (1.428 stemmer)
 Andreas Rene Uldum. Demokraterne (1.003 stemmer)
 Aqqaluaq B. Egede, IA (996 stemmer)
 Naaja H. Nathanielsen, IA (470 stemmer)
 Karl-Kristian Kruse, Siumut (341 stemmer)
 Knud Kristiansen, Atassut (311 stemmer)
 Mala Høy Kuko, Atassut (303 stemmer)

Referencer

Eksterne links 
 Officielt resultat

Inatsisartutvalg
Politiske valg i 2014
Begivenheder i 2014
Onega-kanalen

Onega-kanalen (, ) er en kanal langs sydbredden af søen Onega i Vologda oblast og Leningrad oblast i Rusland. Kanalen blev bygget i 1818 – 1820 og 1845 – 1852 som en del af vandvejsystemet Mariinskaja for at små flodfartøjer kunne undgå Onegasøen, hvor storme er hyppige, og hvor mange både var forlist gennem århundrederne. Kanalen er 67 km lang og går mellem floderne Vytegra i øst og Svir i vest. Bredden er omkring 50 m, og kanalen ligger mellem 10 m og 2 km fra søen. Ved kanalens munding er der rejst en mindeeobelisk. Kanalen er sejlbar, men besejles ikke fast.

I 2011 besejledes Onega-kanalen første gang i mange år af "Nikolaje Jakovleve". Der er planer om i fremtiden at besejle kanalen med turistbåde.

Kilder 

Kanaler i Rusland
Ruslands historie
Bygninger, konstruktioner og anlæg i Leningrad oblast
Leningrad oblasts geografi
Bygninger, konstruktioner og anlæg i Vologda oblast
Vologda oblasts geografi
Etableret i 1852
Nordre Dvina-kanalen

Nordre Dvina-kanalen (,  eller Северо-Двинская водная система, ) er en 135 km lang kanal i Vologda oblast i Rusland. Den sammenbinder Volga-Østersøkanalen med Nordre Dvinas biflod Sukhona. 

I vest starter Nordre Dvina-kanalen ved floden Sjeksna, der er en del af Volga-Østersøkanalen, 10 km syd for byen Kirillov. Kanalen går først nord over mod Kirillov, der efter mod nordøst gennem flere mindre søer, før den gradvis drejer mod sydøst og ender i den nordvestre ende af Kubenskojesøen, hvor Sukhona-floden løber ud i sydøst.

Kanalen blev anlagt mellem 1825 og 1828 og blev opkaldt efter Alexander af Württemberg, der som transportminister under Alexander 1. og Nikolaj 1. var leder af byggeriet.

Kanalens højeste niveau ved vandskellet er 116,8 moh.

Noter

Eksterne henvisninger 

Kanaler i Rusland
Bygninger, konstruktioner og anlæg i Vologda oblast
Vologda oblasts geografi
Etableret i 1928
Kanaler anlagt i Sovjettiden
Nemanja Matić

Nemanja Matić (født 1. august 1988) er en serbisk professionel fodboldspiller, der spiller i den italienske klub AS Roma og det serbiske landshold som defensiv midtbanespiller.

Noter

Eksterne kilder/henvisninger 
 SOCCERWAY
 Transfermarkt
 national-football-teams

Fodboldspillere fra Serbien
Deltagere ved verdensmesterskabet i fodbold 2018
Gásir

Gásir var en middelalderlig handelsplads omkring 11 km nord for Akureyri på kysten af fjorden Eyjafjörður på det nordlige Island. Området er blevet udgravet i flere omgange, og der afholdes i dag middelaldermarked en weekend om sommeren.

Historie 

Gásir var en vigtig handelsplads, og på stedet er der gjort mange arkæologiske fund fra middelalderen. Det var den primære handelsplads på Nordisland i middelalderen, og området er nævnt mange gange i de islandske sagaer fra 12- og 1300-tallet. Arkæologiske udgravninger i de senere år har vist, at området har fungeret som handelsplads helt op i 1500-tallet, til handlen flyttede til Akureyri.

Udgravninger og fund 
I 1907 blev der udført udgravninger af Gásir af Daniel Bruun og Finnur Jónsson. Der blev gravet 16 mindre huller, og fire større områder blev undersøgt. Ud fra fundene konkluderedes, at lejren på Gásir ikke har været beregnet til vinterbrug, men kun har været brugt om sommeren.

I 1986 udgravede Hermanns-Auddóttir og Bjarni F. Einarsson Gásir med fire søgegrøfter, hvoraf en var i en kirkeruin.
Fra 2001-2006 udførte Akureyri Museum, Þjóðminjasafn Íslands (Islands Nationamuseum) og Institut for Arkæologi udgravninger for at kaste lys over, hvornår handlen begyndte, hvorfor den stoppede og hvilken slags handel, der var  bedrevet. Undersøgelserne viste, at Gásir sandsynligvis har været havn for sødygtige fartøjer, der har losset og lastet, mens selve handlen er foregået andetsteds. Kun omkring 10 % af området er undersøgt. Det svarer til ca. 1400 m2

Blandt fundene er en lerkrukke, som er dateret til 13- eller 1400-tallet og af engelsk eller tysk oprindelse. Den har indeholdt salver eller olier. Fundet viser, at det islandske samfund har haft handel med udlandet, selvom krukken må antages at være en luksusvare.

Marked 
Siden 2003 er der afholdt et middelaldermarked ved Gásir. Markedet indeholder håndværkere, boder, mad og reenactere, der viser, hvordan man lavede i middelalderen, og hvordan handelspladsen har fungeret. Desuden bliver det demonstreret, hvordan man fremstiller trækul og svovl. Markedet er arrangeret af Akureyri Museum, og fra 2004 til 2010 deltog folk fra Middelaldercentret i Danmark, der har samarbejdet med Akureyri Museum om fremstilling af svovl med historiske metoder.

Referencer

Eksterne henvisninger 
 Gásir Official Website (på islandsk)

Islands geografi
Arkæologiske områder
Islands historie
Arkæologi i Island